ඊයේ දිනයේ දී කොරෝනා මරණ 32ක් සිදුව ඇති අතර, ඒ අනුව  මෙරටින් වාර්තා වන කොරෝනා මරණ සංඛ්‍යාව 3268ක් දක්වා ඉහළ ගියා.මේ දක්වා ඩෙල්ටා ප්‍රභේදය ආසාදිත බවට ආසාදිතයින් 19 දෙනෙකු හඳුනාගෙන ඇති අතර, ඉන් වැඩි පිරිසක් හමුවී ඇත්තේ කොළඹ මහ නගර සභා සීමාවෙන්  බවයි සෞඛ්‍ය සේවා නියෝජ්‍ය අධ්‍යක්ෂ ජනරාල් විශේෂඥ වෛද්‍ය හේමන්ත හේරත් කියා සිටියේ.මේ අතර, මංගල උත්සව පැවැත්වීම සඳහා ද නිරෝධායන නීතීන්ට සහ 50 දෙනෙකුගේ අවම සීමාවකට යටත්ව අවසර ලබාදෙන ලෙස ඉල්ලා බස්නාහිර පළාත් සුළු පරිමාණ මංගල සේවා සැපයුම්කරුවන්ගේ සංගමය අද ජනාධිපතිවරයා වෙත සංදේශයක් භාරදුන්නා.මේ අතර, මීගහතැන්න - මොරගල - ලියන්ගොඩ ප්‍රදේශයේ දී, වලල්ලාවිට ප්‍රාදේශීය සභාවේ එක්සත් ජාතික පක්ෂ ප්‍රාදේශීය සභා මන්ත්‍රීවරයෙකුට පහරදුන් නිරෝධායනයට ලක්කර සිටි තරුණයා අත්අඩංගුවට ගෙන තිබෙනවා.